Akshara Singh Video Viral: भोजपुरी फिल्म इंडस्ट्री की फैशन क्वीन अक्षरा सिंह इन दिनों सोशल मीडिया पर काफी एक्टिव नजर आ रही हैं और हर दिन अपनी सोशल मीडिया अकाउंट के जरिए फैंस का भरपूर मनोरंजन भी कर रही है। हाल ही में अक्षरा सिंह ने अपने सोशल मीडिया अकाउंट पर एक नया वीडियो पोस्ट किया है। इस वीडियो में वह अपने पिता के साथ रील बनाती नजर आ रही है। वीडियो को बनाते समय अक्षरा सिंह पिता के साथ कुछ ऐसा कर देती हैं, जिसके बाद पिता सरेआम ही अक्षरा की पिटाई कर देते हैं। अक्षरा का यह मजेदार कॉमेडी वीडियो सोशल मीडिया पर तेजी से वायरल हो रहा है, जिस पर फैंस काफी मजेदार अंदाज में रिएक्शन देते नजर आ रहे हैं।
वायरल हुआ अक्षरा सिंह का वीडियो
अक्षरा सिंह इन दिनों अपनी फिल्म और गानों के साथ-साथ सोशल मीडिया पर भी काफी लाईमलाईट बटोर रही है। अक्षरा सिंह के सोशल मीडिया अकाउंट पर फॉलोअर्स की संख्या कई मिलियन है। यही वजह है कि एक्ट्रेस जब भी कोई तस्वीर या वीडियो शेयर करती है, तो वह कुछ ही मिनटों में वायरल होना शुरू हो जाती है। हाल-फिलहाल अक्षरा ने अपना नया वीडियो शेयर किया है, जिसमें वह अपने पिता इंद्रजीत के साथ नजर आ रही हैं। इस दौरान वीडियो में दोनों काफी मस्ती करते हुए दिख रहे हैं।
बता दे यह पहली बार नहीं है जब बाप-बेटी की जोड़ी ने इस तरह इंटरनेट पर धूम मचाई हो, इससे पहले भी अक्षरा सिंह और उनके पिता इंद्रजीत सोशल मीडिया पर काफी हंगामा मचा चुके हैं। दोनों हर बार अपने मजेदार वीडियो साझा कर इंटरनेट पर काफी प्यार बटौरते नजर आते हैं। इस बार अक्षरा सिंह ने अपने पापा के साथ बनाई इस वीडियो को शेयर करते हुए इंटरनेट यूजर्स का काफी मजेदार अंदाज ने मनोरंजन किया है।
अक्षरा के पिता ने की लाइव के दौरान पिटाई
इस वायरल वीडियो में अक्षरा सिंह अपने पिता के साथ बैठी नजर आ रही है। वीडियो में आप देख सकते हैं कि- वह पिता से कहती है, अच्छा सुनो- कभी अगर मेरी बातों का बुरा लगे, तो समझ जाना कि गलती तुम्हारी है… इस पर उनके पिता पूछते हैं- क्यों…। जिस पर बड़ी सादगी से अक्षरा सिंह जवाब में कहती हैं- क्योंकि मैं तो मासूम हूं ना…। उसके बाद उनके पिता तकिया उठाते हैं और उन्हें पीटना शुरू कर देते हैं। अक्षरा ने इस वीडियो को शेयर करते हुए कैप्शन में लिखा- कभी जो ना पीटा हो तो रील के बहाने पापा कसर निकाल रहे हैं।
वही अक्षरा के इस वीडियो पर फैंस ने भी काफी मजेदार अंदाज में रिएक्शन दे रहे हैं। इस दौरान एक यूजर ने लिखा- आप मासूम ही नहीं क्यूट भी हो। तो वहीं एक ने कहा- ऐसी बेटी हर घर में होनी चाहिए…। तो वहीं कई लोगों ने अक्षरा सिंह और उनके पिता के इस वीडियो पर क्यूट फैमिली जैसे कमेंट भी किये है।